ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांतील लसीच्या मात्रांची उपलब्धता
राज्ये आणि केंद्रशासित प्रदेशांकडे 148.37 पेक्षा अधिक लसीच्या मात्रा उपलब्ध
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.72 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,48,37,98,635
|
|
BALANCE AVAILABLE
|
|
17,72,05,206
केंद्र सरकारने आतापर्यंत 148.37 कोटींपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
17.72 कोटी  न वापरलेल्या मात्रा राज्ये आणि केंद्रशासित प्रदेशांकडे अद्याप शिल्लक आहेत.
संरक्षण मंत्रालय
आत्मनिर्भर भारत: हिंदुस्तान एरोनॉटिक्स लिमिटेड  कडून 70 एचटीटी-40 बेसिक प्रशिक्षण विमाने आणि आणि लार्सन अँड टुब्रो लिमिटेड कडून तीन कॅडेट प्रशिक्षण जहाजे खरेदी करण्याच्या करारावर संरक्षण मंत्री राजनाथ सिंह यांच्या उपस्थितीत नवी दिल्लीत स्वाक्षऱ्या
संरक्षण मंत्रालयाने आज  हिंदुस्तान एरोनॉटिक्स लिमिटेड  आणि लार्सन अँड टुब्रो लिमिटेड  या दोन कंपन्याशी अनुक्रमे 70 एचटीटी-40 बेसिक प्रशिक्षण  विमाने आणि तीन कॅडेट प्रशिक्षण जहाजांच्या खरेदीसाठी करार केला. नवी दिल्लीत संरक्षण मंत्री राजनाथ सिंह यांच्या उपस्थितीत करारावर स्वाक्षऱ्या झाल्या तसेच करारांची देवाणघेवाण झाली. यावेळी संरक्षण सचिव गिरीधर अरमाने यांच्यासह संरक्षण मंत्रालयाचे इतर वरिष्ठ नागरी आणि लष्करी अधिकारी तसेच एचएएल आणि एल अँड टी चे प्रतिनिधी उपस्थित होते.
संरक्षण क्षेत्रात ‘आत्मनिर्भरता’ साध्य करण्याच्या सरकारच्या प्रयत्नांना मोठी चालना देण्यासाठी, केंद्रीय मंत्रिमंडळाने 1 मार्च 2023 रोजी एचएएल कडून 6,800 कोटी रुपयांहून अधिक खर्चाच्या 70 एचटीटी-40 बेसिक प्रशिक्षण विमानांच्या खरेदीला मान्यता दिली होती. बाय {इंडियन-आयडीडीएम } श्रेणी अंतर्गत 3,100 कोटी रुपयांपेक्षा जास्त किमतीच्या तीन कॅडेट प्रशिक्षण जहाजांच्या खरेदीसाठी एल अँड टी समवेत करार करण्यालाही मंत्रिमंडळाने मंजुरी दिली आहे.
एचटीटी-40 प्रशिक्षण विमान
कमी वेग उत्तम रीतीने हाताळू शकण्यासाठी एचटीटी-40 या टर्बो प्रॉप विमानात विशेष सोय असून हे विमान प्रशिक्षण देताना उत्तम परिणामकारकता साधते. या पूर्णपणे एरोबॅटिक टँडम सीट टर्बो ट्रेनर विमानामध्ये वातानुकूलित कॉकपिट, आधुनिक एव्हीओनिक्स, हॉट री-फ्युएलिंग, रनिंग चेंज ओव्हर आणि झिरो-झिरो इजेक्शन सीट आहेत.
नव्याने समाविष्ट झालेल्या वैमानिकांच्या प्रशिक्षणासाठी भारतीय हवाई दलात असलेली मूलभूत प्रशिक्षण विमानांची कमतरता हे विमान भरून काढते. खरेदीमध्ये सिम्युलेटरसह संबंधित उपकरणे आणि प्रशिक्षण सहायक सामग्रीचा समावेश असेल. हे विमान देशी बनावटीचे असल्यामुळे भारतीय सशस्त्र दलांच्या भविष्यातील गरजा पूर्ण करण्यासाठी ते अद्ययावत करता येण्याजोगे आहे. सहा वर्षांच्या कालावधीत या विमानांचा पुरवठा केला जाईल.
एचटीटी-40 मध्ये अंदाजे 56% स्वदेशी सामग्री वापरली आहे. मुख्य घटक आणि उपप्रणालींच्या स्वदेशीकरणाद्वारे उत्तरोत्तर हे प्रमाण 60% पर्यंत वाढेल. सूक्ष्म, लघु, मध्यम उद्योगासह  देशांतर्गत खाजगी उद्योगांना, एचएएल त्यांच्या पुरवठा साखळीत सहभागी करून घेईल. खरेदी प्रक्रियेत 100 पेक्षा जास्त एमएसएमईमध्ये समाविष्ट हजारो लोकांना प्रत्यक्ष आणि अप्रत्यक्ष रोजगार उपलब्ध करून देण्याची क्षमता आहे.
कॅडेट प्रशिक्षण जहाजे
भारतीय नौदलाच्या भविष्यातील गरजांची पूर्तता करण्यासाठी ही जहाजे महिलांसह अधिकारी कॅडेट्सना त्यांच्या मूलभूत प्रशिक्षणानंतर समुद्रात प्रशिक्षण देतील. राजनैतिक संबंध मजबूत करण्याच्या उद्देशाने हे जहाज मित्र देशांतील कॅडेट्सना प्रशिक्षणही देईल. संकटग्रस्त भागातील लोकांना बाहेर काढण्यासाठी, शोध आणि बचावकार्य तसेच मानवतावादी साहाय्य आणि आपत्ती निवारण  मोहिमांसाठीदेखील ही जहाजे तैनात केली जाऊ शकतात. ही जहाजे 2026 पासून उपलब्ध व्हायला सुरुवात होणार आहे.
चेन्नईच्या कट्टुपल्ली येथील एल अँड टी शिपयार्डमध्ये जहाजे विकसित आणि उत्पादित केली जातील. या प्रकल्पामुळे साडेचार वर्षांच्या कालावधीत 22.5 लाख मनुष्यदिवसांचा रोजगार निर्माण होणार आहे. यामुळे एमएसएमईसह भारतीय जहाजबांधणी आणि संबंधित उद्योगांमध्ये सक्रिय सहभागास प्रोत्साहन मिळेल.
पंतप्रधान कार्यालय
पंतप्रधानांनी मन की बातवरील प्रदर्शनाचे केले कौतुक
नवी दिल्ली, 24 एप्रिल 2023
मन की बातचे प्रमुख पैलू दर्शविणाऱ्या सर्जनशील प्रदर्शनाचे पंतप्रधान नरेंद्र मोदी यांनी कौतुक केले आहे.
वडोदरा येथील खासदार रंजन भट्ट यांच्या ट्विटला उत्तर देताना पंतप्रधानांनी ट्विट केले:
"सर्जनशील प्रयत्न!"
Jaydevi PS/S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांचा बांगलादेश दौरा
बांगलादेशाच्या पंतप्रधान महामहीम शेख हसीना यांच्या आमंत्रणावरून पंतप्रधान नरेंद्र मोदी 26 आणि 27 मार्च 2021 रोजी बांगलादेशच्या दौर्यावर जाणार आहेत. मुजीब बोर्शो, शेख मुजीबूर रहमान यांची जन्मशताब्दी; भारत आणि बांगलादेश यांच्यात राजनैतिक संबंधांची 50 वर्षे; आणि बांगलादेशच्या स्वातंत्र्ययुद्धाची 50 वर्षे या तीन कार्यक्रमांच्या निमित्ताने या दौऱ्याचे आयोजन करण्यात आले आहे. पंतप्रधानांनी 2015 मध्ये बांगलादेशला भेट दिली होती.
या भेटीदरम्यान पंतप्रधान 26 मार्च रोजी बांगलादेशच्या राष्ट्रीय दिन कार्यक्रमाला सन्माननीय अतिथी म्हणून उपस्थित राहतील.
या दौऱ्या दरम्यान पंतप्रधान शेख हसीना यांच्याशी द्विपक्षीय सल्लामसलत करण्या व्यतिरिक्त मोदी बांगलादेशचे राष्ट्राध्यक्ष महामहीम मोहम्मद अब्दुल हमीद यांची देखील भेट घेतील. बांगलादेशचे परराष्ट्र मंत्री डॉ. ए. के. अब्दुल मोमेन हे देखील पंतप्रधान मोदी यांची भेट घेतील.
कोविड साथीच्या आजाराचा उद्रेक झाल्यानंतर पंतप्रधानांचा हा पहिलाच परदेश दौरा आहे. यातून भारताचे बांगलादेशप्रती असलेले प्राधान्य अधोरेखित होते.
M.Chopade/S.Mhatre/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 3 डिसेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 73,67,230 मात्रांचे कोविड-19 प्रतिबंधक लसीकरण झाल्याने भारताने 125.75  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,30,65,773 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 8,612 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,45,666 झाली आहे.
परिणामी, भारतात रुग्ण बरे होण्याचा दर 98.35% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 159 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 9,216 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 99,976 आहे, देशातील आतापर्यंतच्या एकूण बाधित रुग्णसंख्येच्या ती 0.29% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,57,156 चाचण्या करण्यात आल्या. भारताने आतापर्यंत एकूण 64.46  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.84% असून गेल्या 19 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.80% असून गेले 60 दिवस हा दर 2 % पेक्षा कमी आहे आणि गेले सलग 95 दिवस हा दर 3% पेक्षा कमी आहे.
इतर अपडेट्स :-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
रेल्वे मंत्रालय
रेल्वे सुरक्षा दलाने  जुलै 2022 मध्ये राबवली मानवी तस्करी विरुद्ध महिन्या भराची देशव्यापी मोहीम
आरपीएफच्या मानवी तस्करी विरोधी  अभियाना अंतर्गत करण्यात आलेल्या कारवाईमुळे 151 अल्पवयीन मुले, 32 अल्पवयीन मुली  आणि 3 महिलांची मानवी तस्करांच्या तावडीतून सुटका आणि 47 मानवी तस्करांना अटक
नवी दिल्ली, 2 ऑगस्ट 2022
आदेश आणि नियंत्रणाच्या एकात्मिक रचनेअंतर्गत आरपीएफची देशभरात व्याप्ती आहे. गेल्या काही वर्षांत, आरपीएफने प्रवाशांच्या सुरक्षेशी संबंधित तक्रारींचे निवारण करण्यासाठी एक कार्यक्षम प्रतिसाद यंत्रणा विकसित केली आहे. याला आणखी गती देण्यासाठी, जुलै 2022 मध्ये रेल्वेद्वारे मानवी तस्करी विरुद्ध एक महिनाभर चालणारी विशेष मोहीम सुरू करण्यात आली. आरपीएफच्या फील्ड युनिट्सना  मानवी तस्करी आणि मानवी तस्करी प्रकरणांचा शोध घेण्याबाबत प्राप्त झालेल्या माहितीला त्वरित प्रतिसाद देण्यासाठी या संदर्भात राज्य पोलीस, एलईए आणि इतर भागधारकांशी समन्वय साधून काम करण्याचा सल्ला देण्यात आला.
विविध राज्ये/केंद्रशासित प्रदेशांच्या पोलिसांना देखील या दिशेने केलेल्या प्रयत्नांमध्ये समन्वय आणण्यासाठी आरपीएफ बरोबर संयुक्त कारवाई करण्याची विनंती करण्यात आली होती. महिन्याभरात, एएएचटी अभियाना अंतर्गत केलेल्या सातत्यपूर्ण कारवाईमुळे 151 अल्पवयीन मुले, 32 अल्पवयीन मुली  आणि 3 महिलांची मानवी तस्करांच्या तावडीतून सुटका करण्यात आली आणि 47 मानवी तस्करांना अटक करण्यात आली. या मोहिमेने रेल्वे द्वारे मानवी तस्करी विरोधात संयुक्त कारवाई करण्यासाठी सर्व भागधारकांना व्यासपीठ उपलब्ध करून दिले. मोहिमेदरम्यान विविध संस्था आणि भागधाराकांमध्ये निर्माण झालेला सलोखा आणि सुरळीत समन्वय भविष्यात देखील मानवी तस्करी विरूद्ध शाश्वत मोहीम सुरू करायला उपयोगी ठरेल.S.Patil/R.Agashe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
पंतप्रधान कार्यालय
इम्फाळमधील इतर पायाभूत सुविधा प्रकल्प आणि मोरेह येथील एकीकृत चेक पोस्टचे पंतप्रधानांच्या हस्ते उद्घाटन
नवी दिल्ली, 4 जानेवारी 2019
इम्फाळमधील मोरेह येथील एकीकृत चेक पोस्ट आणि अन्य पायाभूत सुविधांचे पंतप्रधान नरेंद्र मोदी यांच्या हस्ते आज उद्घाटन केले. दोलाईथाबी बॅरेज प्रकल्प, साओंमबंग येथे एफसीआय खाद्य भंडारण गोदाम आणि जलपुरवठा आणि पर्यटनाशी संबंधित प्रकल्पांचेही पंतप्रधानांनी उद्घाटन केले.
योजना, थंगलसुरुंगंद येथे इको टुरिझम कॉम्प्लेक्स तसेच विविध पाणीपुरवठा योजनांचा यामध्ये समावेश आहे.
400 किलोवॅट क्षमतेची डबल सर्किट सिलचर-इंफाल लाइन पंतप्रधानांनी देशाला समर्पित केली.
क्रीडा प्रकल्पांसाठीचे भूमिपूजनही पंतप्रधानांच्या हस्ते यावेळी करण्यात आले.
या बैठकीला संबोधित करताना मणिपुरच्या स्वातंत्र्य सेनानींना, विशेषत: महिला स्वातंत्र्य सेनानींना पंतप्रधानांनी श्रद्धांजली अर्पण केली. त्यांनी सांगितले की मणिपूरमधील मोईरंग येथे अविभाजित भारताचे पहिले अंतरिम सरकार स्थापन केले गेले. आझाद हिंद सेनेला ईशान्येकडील लोकांकडून मिळालेल्या पाठिंब्याचाही उल्लेख पंतप्रधानांनी यावेळी केला. नवीन भारताच्या विकास गाथेत मणिपूरची भूमिका महत्त्वाची असल्याचे पंतप्रधान म्हणाले.
आज सुमारे 1500 कोटी रुपयांच्या प्रकल्पांचे उद्घाटन किंवा भूमिपूजन झाल्याचे पंतप्रधान यावेळी म्हणाले. राज्यातील लोकांचे जीवनमान सुधारण्यासाठी हे प्रकल्प उपयुक्त ठरतील असा विश्वास पंतप्रधानांनी यावेळी व्यक्त केला.
गेल्या साडेचार वर्षात आपण स्वतः तीस वेळा ईशान्येकडील राज्यांना भेटी दिल्याचे त्यांनी नमूद केले. ईशान्येकडील राज्यांचा विकास होत आहे आणि दशकांपासून रखडलेली कामे पूर्ण होत आहे असे त्यांनी सांगितले.
मोरेह येथील एकीकृत चेक पोस्टमुळे कस्टम क्लिअरन्स, परदेशी चलन विनिमय, इमिग्रेशन क्लिअरन्स इत्यादी सुविधा पुरविल्या जातील.
आज उद्घाटन झालेल्या प्रकल्पांमुळे केंद्र सरकारची विकासाप्रतीची कटिबद्धता प्रतिबिंबित होते असे पंतप्रधानांनी स्पष्ट केले. 1987 मध्ये आखणी करण्यात आलेल्या दोलाईथाबी बॅरेज प्रकल्पाला 2014 मध्ये गती प्राप्त झाली आणि आता तो पूर्ण झाला आहे असे पंतप्रधानांनी नमूद केले. केंद्र सरकारमध्ये जलद गतीने प्रकल्प पूर्ण होण्याच्या दृष्टिकोनाविषयी बोलतांना पंतप्रधान म्हणाले कि पंतप्रधान कार्यालयातील ‘प्रगती’ प्रणाली अंतर्गत व्हिडिओ कॉन्फरन्सिंगद्वारे प्रलंबित प्रकल्पांवर नियंत्रण ठेवले जात आहे. या प्रगती बैठकींमुळे आतापर्यंत 12 लाख कोटी रुपयांच्या प्रकल्पांशी संबंधित समस्यांचे निराकरण झाले आहे असे त्यांनी सांगितले.
साओंमबंग येथील एफसीआय गोदामासंदर्भात डिसेंबर 2016 ला काम सुरु होऊन तो आता पूर्ण झाला असल्याचे पंतप्रधानांनी सांगितले. पाणी पुरवठा प्रकल्पांचीही कामे वेगाने होत असल्याचे ते म्हणाले.
ईशान्येकडील राज्यांना रस्ते, रेल्वे आणि हवाई मार्गाने जोडले जात आहे हे पंतप्रधानांनी यावेळी सांगितले.
केंद्र सरकार आणि मणिपूर राज्य सरकार सबका साथ सबका विकासाच्या माध्यमातून कार्यरत असल्याचा उल्लेख करत, राज्य सरकारच्या "चलो पहाड, चलो गाव" कार्यक्रमाचे पंतप्रधानांनी कौतुक केले.
स्वच्छ भारत, स्वच्छता आणि चंदेलच्या महत्वाकांक्षी जिल्ह्याचा विकास यासारख्या प्रगतीचा पंतप्रधानांनी उल्लेख केला.
महिला सशक्तीकरणाच्या क्षेत्रात मणिपूर आघाडीवर आहे, असे पंतप्रधान म्हणाले. मणिपूरच्या मॅरीकॉमचा उल्लेख करताना पंतप्रधान म्हणाले की, भारतला क्रीडा महाशक्ती बनविण्यात ईशान्य भारताचे महत्वपूर्ण योगदान आहे. प्रशिक्षणामध्ये पारदर्शकता आणि ऍथलीट्सच्या निवडीमुळे आंतरराष्ट्रीय क्रीडा स्पर्धांमध्ये भारताने चांगली कामगिरी केली असल्याचेही पंतप्रधानांनी सांगितले.
N.Sapre/ S. Tupe/D. Rane
(Visitor Counter : 152
पंतप्रधान कार्यालय
मुंबईत भिंत कोसळून झालेल्या दुर्घटनेत बळी गेलेल्यांप्रती पंतप्रधानांनी व्यक्त केल्या शोकसंवेदना
पीएमएनआरएफ मधून सानुग्रह मदत जाहीर
मुंबईत चेंबूर आणि विक्रोळी इथे भिंत तसेच दरड कोसळून झालेल्या अपघातात बळी गेलेल्यांप्रती पंतप्रधान नरेंद्र मोदी यांनी आपल्या शोक संवेदना व्यक्त केल्या आहेत. या अपघातात मृत्यू झालेल्यांच्या कुटुंबियांना प्रत्येकी दोन लाख आणि जखमी झालेल्यांना प्रत्येकी 50,000 हजार रुपये सानुग्रह अनुदान देखील पंतप्रधान मदत निधीमधून जाहीर करण्यात आली आहे.
“मुंबईत चेंबूर आणि विक्रोळी भागात भिंत कोसळून झालेल्या अपघातात लोकांचे जीव गमावल्याचे वृत्त अत्यंत दु:खद आहे. या संकटाच्या प्रसंगी पीडित कुटुंबियांप्रती मी शोकसंवेदना व्यक्त करतो. या अपघातात जखमी झालेल्यांना लवकरात लवकर बरे वाटावे यासाठी प्रार्थना करतो”
“ अपघातात बळी गेलेल्यांच्या कुटुंबियांना पीएमएनआरएफ मधून प्रत्येकी दोन लाख रुपयांची मदत दिली जाईल. तसेच, जखमी झालेल्यांना प्रत्येकी 50,000 रुपयांची मदत दिली जाईल.” असे पंतप्रधान कार्यालयाने केलेल्या ट्वीटमध्ये म्हटले आहे.
पंतप्रधान कार्यालय
महात्मा गांधी यांच्या पुण्यतिथीनिमित्त पंतप्रधानांनी वाहिली आदरांजली
देशसेवा करताना हुतात्मा झालेल्या सर्व वीरांनाही पंतप्रधानांनी वाहिली आदरांजली.
पंतप्रधान नरेंद्र मोदी यांनी महात्मा गांधी यांना पुण्यतिथीनिमित्त आदरांजली वाहिली आणि त्यांच्या उदात्त विचारांचे स्मरण केले. देशसेवा करताना हुतात्मा झालेल्या सर्व वीरांनाही पंतप्रधानांनी आदरांजली वाहिली.
आपल्या ट्विटमध्ये पंतप्रधान म्हणाले;
“या पुण्यतिथीप्रसंगी बापूंना नमन करत त्यांच्या मी उदात्त विचारांचे स्मरण करतो. देशसेवा करतांना हुतात्मा झालेल्या सर्व वीरांनाही मी आदरांजली वाहतो. त्यांचे बलिदान कधीही विसरता येणार नाही, विकसित भारत घडवण्याच्या आपल्या संकल्पाला ते दृढ करत राहतील.”
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने लसींच्या 90 कोटी मात्रांचा टप्पा पार केला
गेल्या 24 तासांत, लसीच्या 73 लाख 76 हजारांहून अधिक मात्रा देण्यात आल्या
सध्याचा रोगमुक्ती दर 97.87% आहे; मार्च 2020 पासूनचा उच्चांकी दर
गेल्या 24 तासांत देशात 22,842 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.80%
साप्ताहिक पॉझिटीव्हिटी दर  गेले 100 दिवस 3% पेक्षा कमी
आज सकाळी 7 वाजेपर्यंत प्राप्त झालेल्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 73,76,846 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 90 कोटी मात्रांचा  टप्पा पार केला आहे.एकूण 87,84,333 सत्रांतून हे उद्दिष्ट साध्य करण्यात आले
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,73,728
|
|
2nd Dose
|
|
89,27,894
|
|
FLWs
|
|
1st Dose
|
|
1,83,55,078
|
|
2nd Dose
|
|
1,50,96,107
|
|
Age Group 18-44 years
|
|
1st Dose
|
|
36,64,19,042
|
|
2nd Dose
|
|
8,75,36,699
|
|
Age Group 45-59 years
|
|
1st Dose
|
|
16,09,82,138
|
|
2nd Dose
|
|
7,83,06,698
|
|
Over 60 years
|
|
1st Dose
|
|
10,21,47,774
|
|
2nd Dose
|
|
5,70,30,190
|
|
Total
|
|
90,51,75,348
गेल्या 24 तासांत 25,930 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,30,94,529 झाली आहे.
परिणामी, सध्या, भारतातील रोगमुक्ती दर 97.87% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 98 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 22,842 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 2,70,557 इतकी आहे आणि ही गेल्या 199 दिवसांतील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.80% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 12,65,734 चाचण्या करण्यात आल्या. देशात आतापर्यंत एकंदर 57 कोटी 32 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.66% असून गेले 100 दिवस हा दर 3% हून कमी राहिला आहे. तर दैनंदिन पॉझिटीव्हिटी दर 1.80% इतका आहे. दैनंदिन पॉझिटीव्हिटी दर गेले सलग 34 दिवस 3% हून कमी आहे आणि आता गेले सलग 117 दिवस हा दर 5% हून कमी राहिला आहे
युवा व्यवहार आणि क्रीडा मंत्रालय
राष्ट्रीय क्रीडा दिनानिमित्त धर्मेंद्र प्रधान, अनुराग सिंग ठाकूर, निशीथ प्रामाणिक यांनी खेळाडू आणि फिटनेस आयकॉन्सशी साधला संवाद
26 नामवंत खेळाडूंनी देशभरातील शाळांना भेट दिली
नवी दिल्ली, 29 ऑगस्ट 2022
देशभरात राष्ट्रीय क्रीडा दिन आज साजरा होत असून यानिमित्त केंद्रीय शिक्षण आणि कौशल्य विकास मंत्री धर्मेंद्र प्रधान, केंद्रीय युवा व्यवहार आणि क्रीडा मंत्री अनुराग सिंह ठाकूर व युवा व्यवहार आणि क्रीडा राज्यमंत्री निशीथ प्रामाणिक यांनी खेळाडू आणि फिटनेस आयकॉन्सशी संवाद साधला.
या कार्यक्रमात बोलताना प्रधान म्हणाले की, पंतप्रधान नरेंद्र मोदी यांच्या नेतृत्वाखालील सरकार खेळांना लोकप्रिय करण्यासाठी आणि खेळाडूंच्या प्रतिभेला अधिक वाव मिळावा यासाठी सर्वतोपरी प्रयत्न करत आहे. राष्ट्रीय शैक्षणिक धोरण 2020 मध्ये देखील अभ्यासक्रमाचा एक भाग म्हणून खेळांचा विचार केला आहे आणि खेळाबरोबरच एकात्मिक शिक्षण आणि तंदुरुस्तीला आपल्या आयुष्याचा एक भाग बनवण्यावर भर देण्यात आला आहे असे त्यांनी सांगितले.
शिक्षण मंत्रालयाने युवा व्यवहार आणि क्रीडा मंत्रालयाकडून सूचना आणि मते मागवली आहेत ज्यांचा क्रीडा आणि युवक-संबंधित विषयांवरच्या पुस्तकांमध्ये समावेश करता येऊ शकेल अशी माहितीही त्यांनी दिली.
याच अनुषंगाने ठाकूर म्हणाले, "भारताला क्रीडा केंद्र आणि क्रीडा क्षेत्रातील महासत्ता बनवण्याचे आपल्या पंतप्रधानांचे स्वप्न साकार करण्याची वेळ आली आहे. आपल्या क्रीडापटूंनी विविध आंतरराष्ट्रीय स्पर्धांमध्ये दाखवलेली कामगिरी तसेच खेळाचे साहित्य, आहार, प्रशिक्षण, परदेशी संधी यासारख्या गरजांसाठी सरकारतर्फे खेलो इंडिया आणि टॉप्स सारख्या विविध योजनांद्वारे दिले जाणारे पाठबळ हे आत्मविश्वास वाढवणारे आहे. मला विश्वास आहे की, जर आपण एकत्र काम केले तर आपण भारताला क्रीडा महासत्ता बनवू शकू.''
राष्ट्रकुल क्रीडा स्पर्धा 2022 मधील सुवर्णपदक विजेती मुष्टियोद्धा निखत जरीन, राष्ट्रकुल क्रीडा स्पर्धा 2022 मधील सुवर्णपदक विजेती पॅरा-टेबल टेनिसपटू भाविना पटेल, माजी कुस्तीपटू आणि प्रेरक वक्ते संग्राम सिंह आणि समग्र जीवनशैली आणि आहारतज्ज्ञ ल्यूक कौटिन्हो यांचा देखील पॅनेलमध्ये समावेश होता.
या कार्यक्रमात दुसऱ्या फिट इंडिया शालेय प्रश्नमंजुषा स्पर्धेची घोषणा करण्यात आली. या प्रश्नमंजुषा स्पर्धेला पहिल्या वर्षी मोठे यश मिळाले आहे.दुसऱ्या वर्षासाठी शाळांची नोंदणी 3 सप्टेंबर 2022 ते 15 ऑक्टोबर 2022 या कालावधीत सुरू राहील. या प्रश्नमंजुषा स्पर्धेतील विजेत्यांसाठी एकूण 3.25 कोटी रुपये रकमेची बक्षिसे आहेत.
या वर्षी प्रथमच राष्ट्रीय क्रीडा दिन देशभरात युवा व्यवहार आणि क्रीडा मंत्रालयाने एक भव्य क्रीडा उत्सव म्हणून साजरा केला. यामध्ये खेळ, तंदुरुस्ती आणि संतुलित आहार या तीन महत्त्वाच्या बाबींवर विद्यार्थ्यांमध्ये जागरूकता निर्माण करण्यासाठी प्रथमच 26 दिग्गज खेळाडूंनी देशभरातील जम्मू ते त्रिवेंद्रमपर्यंत 26 शाळांना भेट दिली .
S.Kulkarni/Sushama/Sonal C/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 99
वाणिज्य आणि उदयोग मंत्रालय
पंतप्रधान करणार वाणिज्य भवनाची पायाभरणी
नवी दिल्ली, 21 जून 2018
पंतप्रधान नरेंद्र मोदी 22 जून 2018 रोजी वाणिज्य विभागाच्या ‘वाणिज्य भवन’ या नव्या संकुलाची पायाभरणी करणार आहेत. इंडिया गेटजवळ 4.33 एकर जमिनीवर हे भवन बांधण्यात येणार आहे. या भवनात अत्याधुनिक तंत्रज्ञानासह सर्व प्रकारच्या अद्ययावत सुविधा असतील. वाणिज्य विभागाचे सध्याचे कार्यालय उद्योग भवन येथे आहे.
प्रस्तावित वाणिज्य भवन इमारत
B.Gokhale/S.Kane/D.Rane
(Visitor Counter : 76
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 24 ऑगस्ट 2020

केंद्रीय माहिती आणि प्रसारण मंत्रालयाने चित्रीकरणासंदर्भात कोविड-19 संक्रमणाचा प्रसार रोखण्याच्या उद्देशाने 23 ऑगस्ट 2020 रोजी जाहीर केलेली आदर्श नियमावली, सर्व प्रकारच्या माध्यम निर्मात्यांसाठी लागू आहे. यात चित्रपटांचे चित्रीकरण, दूरचित्रवाणी निर्मिती, वेब सिरीज आणि इलेक्ट्रॉनिक आणि चित्रपट माध्यमाशी संबंधित सर्व प्रकारच्या चित्रीकरणाचा समावेश आहे.
आरोग्य मंत्रालयाची कोविड-19 घडामोडींवरील माहिती :
- भारतामध्ये बरे झालेल्या कोविड रूग्णांची संख्या आज 23 लाखांपेक्षा जास्त आहे. अनेक रूग्ण कोरोना आजारातून पूर्णपणे बरे होत आहेत. त्यांना रूग्णालयातून घरी सोडण्यात येत आहे.  देशभरामध्ये कोविड-19 चा उद्रेक झाल्यानंतर सरकारने चाचण्या करण्याचे प्रमाण अतिशय आक्रमकपणे वाढविले, त्याचा परिणाम चांगला दिसून येत आहे. चाचणी, पाठपुरावा आणि उपचार या तीन गोष्टींची सर्वंकष दक्षता घेवून अंमलबजावणी करण्यात येत आहे. त्यामुळे देशातला कोरोनाबाधित रूग्ण बरे होण्याचा आकडा 23,38,035 पर्यंत पोहोचला आहे. वैद्यकीय उपचार सेवेचे प्रमाणिकरण करण्यात आले आहे. ऑक्सिजनचा नियमित पुरवठा होत आहे काय , हे कसोशीने पाहणे, अतिदक्षता विभाग आणि रूग्णालयांमधले कुशल वैद्यकीय पथक करीत असलेले कार्य, यामुळे कोरोनाग्रस्त लवकर बरे होत आहेत. तसेच रूग्णवाहिका सेवा सुधारण्यात आली आहे. डॉक्टरांकडून आरोग्य सेवा ‘प्रोटोकॉल’चे पालन केले जात आहे. त्यामुळे गंभीर कोविड रूग्ण बरे होण्याचे प्रमाण सुधारले आहे. घरामध्येच विलगीकरणामध्ये असलेले रूग्ण लवकर बरे होत आहेत. गेल्या 24 तासांमध्ये 57,469 कोरोनाचे रूग्ण बरे झाले आहेत. भारतामध्ये कोविड-19 रूग्ण बरे होण्याचे प्रमाण 75 टक्क्यांपेक्षा जास्त आहे.  गेल्या काही महिन्यांपासून बरे होत असलेल्या रूग्णांची संख्या सातत्याने वाढत आहे.
इतर अपटेडस:
महाराष्ट्र अपडेटस:
आवाजावरुन कोरोना विषाणू संक्रमणाची चाचणी करण्याविषयीचा पथदर्शी प्रकल्प मुंबई येथील नेस्को जम्बो कोविड केंद्रावर सुरु करण्यात आला आहे. कृत्रिम बुद्धिमत्तेच्या  सहाय्याने कोविड संक्रमित व्यक्तींच्या आवाजाच्या चाचणीचे नमुने गोळा करण्यात येत आहेत. तथापी, सध्या सुरु असलेल्या आरटी-पीसीआर चाचण्या मुंबईत सुरुच राहणार आहेत.
FACT CHECK
गृह मंत्रालय
अमित शहा यांनी कोविड-19 लढ्यासाठी स्थापन केलेल्या एमएचए नियंत्रण कक्षाच्या कामकाजाचा आढावा घेतला
नवी दिल्ली, 18 एप्रिल 2020
केंद्रीय गृहमंत्री अमित शहा याच्या अध्यक्षतेखाली आज नवी दिल्ली येथे कोविड-19 साथीच्या आजारा विरुद्धच्या लढ्यासाठी स्थापन केलेल्या एमएचए नियंत्रण कक्षाच्या कामकाजाचा आढावा घेण्यासाठी एक बैठक आयोजित करण्यात आली होती. पंतप्रधान नरेंद्र मोदी यांच्या नेतृत्वाखाली या नियंत्रण कक्षाची स्थापना करण्यात आली आहे.
गृहमंत्र्यांनी या बैठकीत नियंत्रण कक्षाच्या अधिकाऱ्यांसोबत विविध राज्यातील कोविड-19 परिस्थितीचा आढावा घेतला तसेच त्यांची मते जाणून घेतली आणि ते करत असलेल्या अनुकरणीय कामाचे कौतुक देखील केले. एमएचए नियंत्रण कक्ष 24 तास कार्यरत असून या महामारी विरुद्धच्या लढाईत ते केवळ राज्यांशीच नव्हे तर केंद्र सरकारच्या विविध मंत्रालयांशी समन्वय साधत आहे.
या बैठकीला गृह राज्यमंत्री नित्यानंद राय आणि जी. किशन रेड्डी यांच्यासह मंत्रालयाच्या नियंत्रण कक्षाचे वरिष्ठ अधिकारी उपस्थित होते. बैठकीत सामाजिक अंतराच्या नियमांचे काटेकोरपणे पालन केले गेले.
G.Chippalkatti/S.Mhatre/P.Malandkar
(